**ОБРАЗЛОЖЕЊЕ**

1. **УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење Закона о потврђивању Споразума о признавању квалификација у високом образовању на Западном Балкану, потписаног 3. новембра 2022. године, садржан је у члану 99. став 1. тачка 4 Устава Републике Србије, који прописује да Народна скупштина Републике Србије потврђује међународне уговоре када је законом предвиђена обавеза њиховог потврђивања.

**II. РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ СПОРАЗУМА**

На  Самиту лидера западног Балкана у Софији, одржаног под окриљем Берлинског процеса,  потписана и усвојена политичка  Декларација лидера Западног Балкана о Заједничком регионалном тржишту (*Common Regional Market – CRM*).

Представници Албаније, Босне и Херцеговине, Косова\*, Црне Горе, Северне Македоније и Србије (у даљем тексту „Странке”), у жељи да промовишу и ојачају блиске везе и да прошире темеље сарадње на Западном Балкану, као и да развију сарадњу између високошколских и истраживачких институција усагласиле су текст Споразума о признавању квалификација у области високог образовања на Западном Балкану**.** Потписивањем овог Споразума сториће се правни простор за признавање квалификација у области високог образовања олакшати развој знања путем мобилности студената, академика, истраживача и стручњака и да ће унапредити сарадњу у високом образовању.

Чланом 1. Споразума предвиђа се признавање високошколских квалификација, наставак обазовања на високошколским установама, као и приступ нерегулисаном тржишту рада у свакој од Страна. Предвиђено је да се споразум примењује на квалификације високог образовања стечене у јавно акредитованим високошколским установама, чију ће листу даље прецизирати Комисија.

Чланом 2 . прописано је да јавна исправа представља диплому или другу потврду коју је издала надлежна високошколска установа једне од Страна која потврђује завршетак студијског програма који нуди акредитована институција. Признавање високошколских квалификација које издају високошколске установе по завршетку одговарајућег студијског програма, у складу са законском регулативом, остварује се на следећи начин:

- Квалификације ће се признавати у складу са правом стеченим квалификацијом у Страни која их је издала;

- Странке ће признавати квалификације на флексибилан начин. На захтев других ЕНИЦ/НАРИЦ центара, ЕНИЦ/НАРИЦ центар ће одговорити у року од недељу дана или обавестити да је потребна додатна анализа.За добијање додатних информација, на захтев ЕНИЦ/НАРИЦ центра, свака институција треба да одговори у року од 7 дана.

Члан 3.и 4. регулисани су остале студијске програме високог образовања и   
признавање квалификација за приступ следећем нивоу образовања.

Чланом 5. прописана је сарадња између ЕНИЦ/НАРИЦ центара, како би се олакшала евалуација квалификација високог образовања које су издале ВШУ.Како би се избегла могућност фалсификата , свака ВШУ из Страна је дужна да одговори на захтев ЕНИЦ/НАРИЦ центара, бесплатно и у року од 14 дана од пријема захтева за потврду аутентичности квалификације.

Члановима 6.-10. предвиђа формирање Заједниче комисије за признавање квалификација у високом образовању,која ће бити формираа на основу споразума са задатком да организује, координира и прати активности у вези са спровођењем овог споразума. Комисија ће бити састављена од три представника сваке Стране.Радом Комисије координираће Савет за регионалну сарадњу у сарадњи са Иницијативом за реформу образовања Југоисточне Европе (ЕРИ СЕЕ). Комисија ће прегледати и одобрити ажуриране листе коју обезбеди свака Стране како би приказала промене у статусу акредитације високошколских установа.

Члановима 11.-13. регулишу се прелазне и завршне одредбе, којим је прописано да Споразум може бити измењен само уз писмену сагласност свих Страна које подлежу истом поступку неопходном за закључење овог Споразума, као и да важење овог споразума може се проширити на акредитоване приватне високошколске установе, уз писмену сагласност свих Страна. Евентуални споров који проистекну из спровођења овог споразума расправљати у оквиру Заједничке Комисије.

Ступање на снагу Споразума регулисано је члановима 14.- 17. Који предвиђају да споразум подлеже ратификацији, прихватању или одобрењу у складу са захтевима предвиђеним релевантним законодавством, ступање на снагу Споразума, именовање депозитара Споразума, прекид Споразума и језик.

**III. СТВАРАЊЕ ФИНАНСИЈСКИХ ОБАВЕЗА ИЗВРШАВАЊЕМ СПОРАЗУМА**

Извршавањем Споразума не стварају се финансијске обавезе за Републику Србију.

**IV. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА ИЗВРШАВАЊЕ СПОРАЗУМА**

За реализацију овог Споразума, није потребно обезбедити  средства у буџету Републике Србије, тако да и за реализацију предметног закључка нису потребна средства из буџета Републике Србије.

Уколико се за реализацију наведеног програма буде појавила потреба за непредвиђеним средствима, Министарство просвете ће предвиђене активности спровести у оквиру расположивог буџета, који му буде одобрен за наредну буџетску годину.